
I nf os 


Als EEUU la solidaritat de la ciutadania o d'empreses amb Cuba és un delicte que pot ser sancionat econòmicament o fins a 10 anys de presó 


Noal 


Pla Caufec 




La sentència del Ier judici és comdemnatòria 

Més judicis a Esplugues 
per defensar Collserola 


Repressió als moviments socials 

La regidora Escarp marxa del balcó davant la protesta 

Escridassen als polítics a 
la Mercè pel cas Jona 


Manifestació en suport al 
veí de Barberà 


Esplugues de Llobregat/Baix Llo¬ 
bregat.- El jutjat número 3 
d’Esplugues de Llobregat ha 
fet pública la sentència del 
judici celebrat el passat 9 de 
setembre contra 8 persones 
que van aturar les obres del 
pla Caufec el passat mes de 
maig. Les condemna a pagar 
tres euros durant 45 dies per 
una falta de desobediència a 
cada una de les 8 persones. 
Aquestes ja van fer pública la 
seva negativa a pagar la 
pena-multa i si no són embar¬ 
gades haurien de complir una 
responsabilitat personal sub¬ 
sidiària de restricció de lliber¬ 
tat per la meitat dels dies de la 
condemna. 

Cal dir que la petició fiscal era 
de 40 dies i el jutge titular del 
número 3 ha augmentat la 
condemna. De la resta de 


càrrecs han estat absoltes, 
però també les condemna a 
pagar solidàriament una 
responsabilitat civil que es 
determinarà en execució de 
la sentència i que serà com a 
màxim de 44.000 euros així 
com les costes del judici. 
Aquest passat dimarts 23 va 
tenir lloc un altre judici contra 
4 persones més i el proper 
dimarts 30 tindrà lloc el judici a 
23 persones per les accions 
del maig passat en que 35 
persones van aturar les obres 
del pla Caufec durant el matí 
de tres dies. Al migdia se cele¬ 
brarà un dinar popular per tal 
de continuar avançant en la 
campanya contra els judicis. 
Més informació: 
www.noalplacaufec.net 

No al Pla Caufec+ 

Barcelona.- Un centenar de 
persones es van concentrar a 
la plaça Sant Jaume durant el 
pregó de la Mercè organitzat 
per l'Ajuntament. Els i les ma¬ 
nifestants van boicotejar el 
discurs de l'alcalde de 
Barcelona, Jordi Hereu i l'ex¬ 
hibició pública dels polítics a 
l'Ajuntament per denunciar el 
''cas Jona''. Quan la regidora 
del Districte de l'Eixample i 
regidora de mobilitat i segure¬ 
tat, Assumpta Escarp va sortir 
al balcó fou unànimement 
escridassada pels manifes¬ 
tants i va decidir marxar. Els 
concentrats demanaven l'ab¬ 
solució del jove Jonathan 
Ivorra, acusat per la Fiscalia i 
l'Ajuntament de desordres 
públics, atemptat a l'autoritat i 
manifestació il.legal. Volen 



tancar-lo a la presó durant 8 
anys i li demanen 3.200 euros 
de multa pels aldarulls que es 
van produir al final de la man¬ 
ifestació veïnal que va tenir 
lloc pels carrers de Ciutat Vella 
en defensa de l'espai popular 
i autogestionat del Forat de la 
Vergonya. 

Acció a la 30a edició de la 
Cursa de la Mercè 
Una vintena de solidaris amb 
el Jona de l'Eixample van 
arribar a la meta de la 30a 
edició de la Cursa de la 
Mercè junt al corredor que va 
fer el millor temps. A 100 
metres de l'arribada del corre¬ 
dor, dues persones van saltar 
amb banderoles on es podia 
llegir: "Absolució Jona! Quan 
l'especulació és un fet, mani- 
festar-se és un dret". 
Cinquanta metres després, 20 
persones més han saltat les 
tanques de seguretat i, 
mostrant les mateixes ban¬ 
deroles solidàries, han 
envoltant el corredor, que ha 
pogut trencar la cinta tran¬ 
quil·lament, però custodiat 
pels i les activistes. 

Assemblea de Joves de 
l'Eixample Nord+Contra-Infos 
23/9/08 


Barberà del Vallès/Vallès Oc¬ 
cidental.- Entre cent cinquanta 
i dues-centes persones van 
respondre a la crida veïnal per 
solidaritzar-se amb en Xavi, veí 
de Barberà que dilluns dia 22 
va afrontar un vista judicial per 
decidir si s’envia el seu cas a 
l’Audiència Nacional. La man¬ 
ifestació va passar pel davant 
de la seu de la policia local, 
autors de la denúncia i de la 
tria arbitrària de la persona a 
represaliar, i va acabar 
davant de l’ajuntament. Allà, 
davant de la plaça major 
plena de gent, diversos parla¬ 
ments varen recordar l’onada 
repressiva en contra de cata¬ 
lans i catalanes que han 
expresat, de diverses 

maneres, el seu rebuig a la 
monarquia espanyola. Van 


intervenir el portaveu d’Alerta 
Solidària, un dels represaliats 
de Girona (que tindran el seu 
judici a Madrid el 29 d’oc¬ 
tubre), en Franki de Terrassa, 
un portaveu de les 
Candidatures Alternatives del 
Vallès i, finalment, el mateix 
Xavi de Barberà, agraint les 
mostres de suport rebudes. 
Recordem que en Xavi va ser 
denunciat per la policia local 
després que aquesta decidís, 
que calia posar en coneixe¬ 
ment de la justícia que, en la 
façana de l’Ateneu Popular 
de Barberà hi havia penjada 
una pancarta amb el lema de 
“300 anys de peste borbònica, 
300 anys de resistència”. 


zitzania@sindominio.net - 93.530.68.76 (dimarts) 

Ajuts econòmics al 
butlletí Contra-lnfos 

espai obert - c/violant d’hongria, 71, 1r - 
<M> plaça de sants - cada dimarts de 18 a 21 h 

Oficina d’Okupació 




Ateneu de Barberà+ 

Lluites laborals 

Milers d'octavetes als autobusos de TMB 


Barcelona.- El passat dimarts 16 
de setembre, els conduc¬ 
tors/es de TMB varen repartir 
milers d'octavetes en els auto¬ 
busos de l'empresa per 
mostrar el seu malestar per la 
reducció del servei de busos i 
l'acomiadament de 81 con¬ 
ductors/es. A les octavetes es 
feia referència a les línies que 
des del 15 de setembre varen 
començar a patir la retallada 
de servei. També es recorda 
que la mitja de la reducció del 


servei és d'un 7%, el que com¬ 
portarà més esperes a les 
parades. 

Per altra banda, el dijous 18, 
veïns i veïnes de Trinitat Vella i 
conductors de TMB es van 
manifestar junts per reclamar 
un bus de barri o que les línees 
126 i 127 s'allarguin per entrar 
al barri, i contra la retallada de 
servei. La manifestació va 
començar a les 19h a la Plaça 
de la Trinitat. Amb aquesta 
acció, al igual que amb les 


properes que es tenen pen¬ 
sades, els conductors/es d'au¬ 
tobusos de TMB estan recla¬ 
mant a l'Ajuntament i a la 
Direcció de l'empresa que 
s'avinguin a tornar a posar els 
serveis establerts habituals. 
Queixa't de les retallades de 
servei i de les esperes a la 
parada al telèfon d'atenció 
de TMB: 93 318 70 74 

El temps 


Dimecres 24 



Divendres 26 


Dissabte 27 


Diumenge 28 


Dilluns 29 


Dimarts 30 


L’agenda 


Divendres 26 de setembre- 19h rambla del raval - bcn 

«Un altre hotel, no el volem» 

Dissabte 27 de setembre - 12h pça fort pienc - eixample 

Cercavila de solidaritat amb en Jona 


Dissabte 27 de setembre - durant to el dia - sallent 


XI Marxa d’Homenatge als maquis 


Del divendres 26 al diumenge 28 de setembre 


Festes Alternatives al Prat i als 
barris de Sarrià i La Barceloneta 


Del dilluns 29 en endavant - 7h cso el eskondite - 
PASSATGE DEL TERRAPLÈ 33 - MOLINS SENSE REI 


Concentracions contra el 
desallotjament del CSO El Eskondite 


Dimarts 30 de setembre - 14h davant jutjats - esplugues 


Dinar popular al judici del Pla Caufec 


Del 30 de setembre al 25 d’octubre - barcelona 


Cicle de Teatre per la Identitat 

Edita: Col·lectiu Zitzània des de l’Espai Obert 
www.sindominio.net/zitzania 
. zitzania@sindominio.net // 93.530.68.76 (dimarts) , 


Enfrontaments entre 


bombers i la guàrdia urbana 


BARCELONA.-Dimarts 23 la man¬ 
ifestació de bombers de 
Barcelona va acabar amb 
enfrontaments entre ells i els 
membres de la brigada d'anti- 
avalots de la Guàrdia Urbana 
a la plaça Sant Jaume. Els 
bombers van convocar la 
manifestació per a reclamar 
millores salarials i laborals. A la 
PI. St. Jaume els bombers van 
llençar gas taronja i les unitats 


anti-avalots van carregar. Els 
bombers reclamen millores en 
el conveni que negocien amb 
l'Ajuntament des de fa mig 
any. Els bombers de 
Barcelona i Guàrdia Urbana 
continuaran amb mobilitza¬ 
cions cada quinze dies si no 
s'arriba a cap acord perquè 
volen que el conveni se signi 
abans que acabi l'any. 

Anticapitalisme 


Primeres denúncies a 
l'estafa dels 492.000 euros 


Barcelona.- La publicació dels 
200.000 exemplars i la distribu¬ 
ció arreu del diari «Crisi» amb 
l'acció d'un activista contra 39 
entitats bancàries, ja ha tingut 
les primeres conseqüències. 
Dues entitats bancàries han 
denunciat l'activista per 
delicte d'estafa. Una d'elles és 
Carrefour i de l'altra se'n 


desconeix la identitat. 

Per altra banda, tan a Reus 
com a Mataró es van celebrar 
concentracions responent a 
la convocatòria del divendres 
19 al vespre. A la plaça Sant 
Jaume, un grup de deu per¬ 
sones va difondre l'acció 
durant el pregó de la Mercè. 

Vein@s contra l’especulació 

«Un altre hotel! No el volem!» 


Ciutat Vella/Barcelona.- El prop¬ 
er dia 26, a les 19h, s'ha convo¬ 
cat una concentració per 
protestar contra la inauguració 
per part de l'alcalde, d'un nou 
hotel a la Rambla del Raval. El 
nou Hotel Barceló, «envoltat 
d'un paisatge de pobresa i 
mancances estructurals, i situat 
just davant d'on els pistolers de 
la burgesia assassinaren l'anar¬ 
quista Salva-dor Seguí, -el Noi 
del Sucre-, simbolitza els vio¬ 
lents processos urbanístics, 
econòmics i polítics del poder 
per esclafar la vida, l'autoor- 
ganització popular i l'antiau- 


toritarisme al Raval, a 
Barcelona i a Catalunya... 
amb l'objectiu de fer-ne el 
negoci especulador d'uns 
pocs a costa de la misèria de 
molts». Allà on ara s'aixeca l'ho¬ 
tel foren destruïts en el seu 
moment 50 edificis, 450 viven- 
des i 96 locals comercials, que 
es pot traduïr en centenars de 
vides trencades per l'urban¬ 
isme salvatge, l'especulació 
immobiliària i el mobbing. 

Coord. contra l'especulació 
del Raval + 

Okupació 

Enderrocada 
una caserna 
al Masnou 


EL Masnou/Maresme.-EI mati 
de dimarts 23 es va portar a 
terme el desallotjament i 
enderroc de l'antiga caserna 
de la Guàrdia Civil al Masnou 
(Maresme). Passades les 7.30 
hores del matí, efectius de la 
Guàrdia Civil, en representació 
de l'Estat, propietari fins ara de 
l'immoble, s'han presentat amb 
l'ordre judicial de desallotja¬ 
ment per a les persones que 
estaven a dins. Una brigada 
mòbil dels Mossos d'Esquadra 
d'una quarantena de person¬ 
es, a més de dotacions de la 
Policia Local del Masnou, han 
donat el seu suport perquè el 
desallotjament es portés a 
terme. Cap a les deu del matí, 
quan la desena de persones 
que l'habitaven han abando¬ 
nat l'immoble, s'ha procedit a 
l'enderroc. 

Desallotjada 
una vivenda 
a Vallcarca 

Barcelona.- Dilluns 22 va ser 
desallotjada una vivenda oku- 
pada al barri de Vallcarca que 
havia estat expropiada per 
l'Ajuntament , feia uns mesos, 
al seu propietari. Cinc furgons 
dels anti avalots de la guàrdia 
urbana van desallotjar la 
vivenda i van detenir les tres 
persones que es trobaven a 
l'interior que van passar la nit a 
la comissaria de les Corts. 

